༄༅།།རྒྱ་ནག་དང་ལྷོ་ཤར་ཨེ་ཤི་ཡའི་ཡུལ་གྲུ་མཉམ་འབྲེལ་མཐུན་ཚོགས་ཀྱི་ཕྱི་སྲིད་བློན་ཆེན་རྣམ་པ་མཉམ་འབྲེལ་རྒྱལ་ཚོགས་ཀྱི་ལོ་འཁོར་རྒྱས་འཛོམས་ཚོགས་ཆེན་ལ་ཕེབས་ཡོད་ཅིང་།གཟའ་པ་སངས་ཉིན་ཨ་རིའི་ཕྱི་སྲིད་དྲུང་ཆེ་ཇོན་ཁེ་རིས་གོང་འཁོད་རྒྱལ་ཁབ་དེ་དག་གི་ཕྱི་སྲིད་བློན་ཆེན་རྣམ་པར་ཐུག་འཕྲད་བྱས་ཏེ།ཁོང་གིས་རྒྱ་ནག་དང་ལྷོ་ཤར་ཨེ་ཤི་ཡའི་ཡུལ་གྲུ་མཉམ་འབྲེལ་མཐུན་ཚོགས་ཀྱི་རྒྱལ་ཁབ་ཁག་གི་གྲུ་ཁ་དེ་རྣམས་ཚོང་ལས་ཀྱི་བྲེལ་འཚབ་ཆེན་པོ་ཡོད་པ་དང་།མངའ་ཁུལ་དེའི་མཚོ་ལམ་ནི་འཛམ་གླིང་གི་ཚོང་ལས་དང་སྐྱེལ་འདྲེན་གྱི་མཚོ་ལམ་ཧ་ཅང་གནད་འགག་ཅན་ཞིག་ཡིན་པས།ལྷོ་རྒྱ་ནག་རྒྱ་མཚོའི་ནང་ལ་ཞི་བདེ་བརྟན་ལྷིང་བསྐྲུན་རྒྱུ་ང་ཚོ་ཚང་མའི་ཡར་རྒྱས་གོང་འཕེལ་ལ་འབྲེལ་བ་དམ་ཟབ་ཡོད།དེར་བརྟེན་ཨ་མི་རི་ཀས་མཚོ་ལམ་གྱི་བདེ་འཇགས་སྲུང་སྐྱོབ་ལ་འགན་འཁྲི་ལེན་དགོས་དོན་ཡང་འདིར་ཐུག་པ་མ་ཟད།མཚོ་ཐོག་གི་སྐྱེལ་འདྲེན་དང་འགྲིམ་འགྲུལ་རང་དབང་ལ་སྲུང་སྐྱོབ་བྱེད་པར་ལྷོ་རྒྱ་ནག་རྒྱ་མཚོའི་ནང་གི་མངའ་ཁོངས་བདག་རྩོད་ཀྱི་འགལ་ཟླ་དེ་དག་ཞི་བའི་སྒོ་ནས་མྱུར་དུ་སེལ་ཐབས་བྱ་དགོས་ཞེས་ནན་བརྗོད་བྱས་ཡོད་པ་རེད།།